CELEX: 32014D0363
Language: fi
Date: 2014-06-13 00:00:00
Title: 2014/363/EU: Komission päätös, annettu 13 päivänä kesäkuuta 2014 , sähkökäyttöisiä, kaasukäyttöisiä ja absorptiolämpöpumppuja koskevan päätöksen 2007/742/EY muuttamisesta (tiedoksiannettu numerolla C(2014) 3838)  ETA:n kannalta merkityksellinen teksti

17.6.2014   
            
            
               FI
            
            
               Euroopan unionin virallinen lehti
            
            
               L 177/60
            
         KOMISSION PÄÄTÖS,
   annettu 13 päivänä kesäkuuta 2014,
   sähkökäyttöisiä, kaasukäyttöisiä ja absorptiolämpöpumppuja koskevan päätöksen 2007/742/EY muuttamisesta
   
      
         (tiedoksiannettu numerolla C(2014) 3838)
      
   
   (ETA:n kannalta merkityksellinen teksti)
   
      (2014/363/EU)
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon EU-ympäristömerkistä 25 päivänä marraskuuta 2009 annetun Euroopan parlamentin ja neuvoston asetuksen (EY) N:o 66/2010 (1) ja erityisesti sen 8 artiklan 3 kohdan c alakohdan,
   on kuullut Euroopan unionin ympäristömerkintälautakuntaa,
   sekä katsoo seuraavaa:
   
               (1)
            
            
               Ilma-/neste-/vesi-vesilämpöpumput, jotka tuottavat lämpöä vesikiertoiseen keskuslämmitysjärjestelmään, kuuluvat arviointiperusteista EU-ympäristömerkin myöntämiseksi vesikiertoisille lämmittimille 28 päivänä toukokuuta 2014 tehdyn komission päätöksen 2014/314/EU (2) soveltamisalaan.
            
         
               (2)
            
            
               Ekologisista arviointiperusteista yhteisön ympäristömerkin myöntämiseksi sähkökäyttöisille, kaasukäyttöisille ja absorptiolämpöpumpuille 9 päivänä marraskuuta 2007 tehdyn komission päätöksen 2007/742/EY (3) voimassaolo päättyy 31 päivänä lokakuuta 2014.
            
         
               (3)
            
            
               Kyseisessä päätöksessä vahvistettujen nykyisten ekologisten arviointiperusteiden ja niihin liittyvien arviointi- ja todentamisvaatimusten tarkoituksenmukaisuuden ja soveltuvuuden arvioimiseksi on suoritettu arviointi. Kun otetaan huomioon eri vaiheet kyseisen päätöksen tarkistamisessa, on aiheellista jatkaa päätöksissä vahvistettujen ekologisten arviointiperusteiden ja niihin liittyvien arviointi- ja todentamisvaatimusten voimassaoloa. Päätöksessä 2007/742/EY vahvistettujen ekologisten arviointiperusteiden ja niihin liittyvien arviointi- ja todentamisvaatimusten voimassaoloa olisi jatkettava 31 päivään joulukuuta 2016.
            
         
               (4)
            
            
               Tässä päätöksessä säädetyt toimenpiteet ovat asetuksen (EY) N:o 66/2010 16 artiklalla perustetun komitean lausunnon mukaiset,
            
         
               (5)
            
            
               Päätös 2007/742/EY olisi näin ollen muutettava,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2007/742/EY seuraavasti:
   
               1)
            
            
               Lisätään 1 artiklan kolmanteen alakohtaan c luetelmakohta seuraavasti:
               
                           ”c)
                        
                        
                           lämpöpumput, jotka tuottavat lämpöä vesikiertoiseen keskuslämmitysjärjestelmään”
                        
                     
         
               2)
            
            
               Korvataan 4 artiklassa päivämäärä ”31 päivään lokakuuta 2014” päivämäärällä ”31 päivään joulukuuta 2016”.
            
         2 artikla
   Tämä päätös on osoitettu kaikille jäsenvaltioille.
   
      Tehty Brysselissä 13 päivänä kesäkuuta 2014.
      
         
            Komission puolesta
         
         Janez POTOČNIK
         
            Komission jäsen
         
      
   
   
      (1)  EUVL L 27, 30.1.2010, s. 1.
   
      (2)  EUVL L 164, 3.6.2014, s. 83.
   
      (3)  EUVL L 301, 20.11.2007, s. 14.